**Ministru kabineta noteikumu projekta “Grozījums Ministru kabineta 2012. gada 14. augusta noteikumos Nr. 550 „Noteikumi par Latvijas Republikas valsts robežas joslu, pierobežas joslu un pierobežu, kā arī pierobežas, pierobežas joslas un valsts robežas joslas norādījuma zīmju un informatīvo norāžu paraugiem un to uzstādīšanas kārtību”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Kopsavilkums nav aizpildāms saskaņā ar Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 5.1 punktu. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Latvijas Republikas valsts robežas likuma (turpmāk – Robežas likums) 13.panta pirmā daļa, 15.panta pirmā daļa, 19.panta pirmā daļa un 21.pants. Administratīvo teritoriju un apdzīvoto vietu likums. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2012. gada 14. augusta noteikumi Nr. 550 „Noteikumi par Latvijas Republikas valsts robežas joslu, pierobežas joslu un pierobežu, kā arī pierobežas, pierobežas joslas un valsts robežas joslas norādījuma zīmju un informatīvo norāžu paraugiem un to uzstādīšanas kārtību" (turpmāk – MK noteikumi) nosaka Latvijas Republikas valsts robežas joslu, pierobežas joslu un pierobežu ārējai sauszemes robežai, kā arī valsts robežas joslas, pierobežas joslas un pierobežas norādījuma zīmju un informatīvo norāžu paraugus un uzstādīšanas kārtību  MK noteikumu 3. un 4. punkts nosaka pierobežas joslas un pierobežas administratīvās teritorijas un teritoriālās vienības gar ārējo Latvijas Republikas sauszemes robežu.  2020. gada 10. jūnijā Saeima pieņēma Administratīvo teritoriju un apdzīvoto vietu likumu (turpmāk – Likums). Likums nosaka administratīvo teritoriju un novadu teritoriālā iedalījuma vienību izveidošanas, uzskaites, robežu grozīšanas un administratīvā centra noteikšanas nosacījumus un kārtību, kā arī apdzīvotās vietas statusa noteikšanas, apdzīvoto vietu uzskaites kārtību un institūciju kompetenci šajos jautājumos.  Likums tieši ietekmē Valsts robežsardzes darbību, jo saskaņā ar Likuma pielikumu “Administratīvās teritorijas, to administratīvie centri un teritoriālā iedalījuma vienības” mainās pierobežas un pierobežas joslas teritoriālā piederība, līdz ar ko ir nepieciešams veikt grozījumus MK noteikumu 3. un 4. punktā, ņemot vērā jauno administratīvo teritoriju un novadu teritoriālo iedalījumu.  Saskaņā ar Likuma sadaļas „Pārejas noteikumi” 2. punktu tiek lietots vecais teritoriālais sadalījums, līdz 2021. gada pašvaldību vēlēšanās ievēlētās pašvaldības domes pirmajai sēdei, kura tiek sasaukta šajā likumā noteiktajā kārtībā 2021. gada 1. jūlijā, tāpēc grozījumi MK noteikumos jāveic 2021. gada 1. jūlijā. |
| 3. | Projekta izstrādē iesaistītās institūcijas un publiskas personas kapitālsabiedrības | Projekts šo jomu neskar. |
| 4. | Cita informācija | Nav. |
|  | | |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Personas, kas uzturēsies pierobežā un kurām atbilstoši Robežas likuma 20. panta pirmajai daļai uzturoties pierobežā, ir pienākums glabāt pie sevis un pēc Valsts robežsardzes amatpersonas pieprasījuma uzrādīt dokumentu (dokumentus), kas apliecina personas identitāti un tiesības uzturēties Latvijas Republikā.  Nacionālie bruņotie spēki vai citas tiesībaizsardzības iestādes, kuru vienībām, pirms manevru vai mācību veikšanas atbilstoši Robežas likuma 20. panta otrajai daļai ir rakstveidā jāinformē Valsts robežsardze vismaz divas nedēļas pirms šo mācību vai manevru uzsākšanas.  Personas, kas uzturēsies pierobežas joslā un kurām atbilstoši Robežas likuma 18. panta pirmajai daļai nepieciešama speciālā caurlaide.  Valsts robežsardzes amatpersonas, kuras nodrošinās valsts robežas neaizskaramību un nelegālās migrācijas novēršanu. |
| 2. | Tiesiskā regulējuma ietekme uz tautsaimniecību un administratīvo slogu | Tiesiskais regulējums neietekmē tautsaimniecību. Administratīvais slogs nemainās, sabiedrības grupām un institūcijām projekta tiesiskais regulējums nemaina tiesības un pienākumus. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |
|  | | |
| **III. Tiesību akta projekta ietekme uz valsts budžetu un pašvaldību budžetiem** | | |
| Projekts šo jomu neskar. | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Projekts šo jomu neskar |
| 2. | Citas starptautiskās saistības | Projekts šo jomu neskar |
| 3. | Cita informācija | 2010. gada 11. novembrī stājās spēkā Latvijas Republikas valdības un Baltkrievijas Republikas valdības vienošanās par Latvijas Republikas un Baltkrievijas Republikas pierobežas teritoriju iedzīvotāju savstarpējo braucienu vienkāršošanu, kas tā pielikumā paredz pierobežas teritoriju, kurā pierobežas teritoriju iedzīvotāji, kuriem ir izsniegta vietējās pierobežas satiksmes atļauja, ir tiesīgi attiecīgajos gadījumos uzturēties otras valsts pierobežas teritorijā.  Savukārt 2013. gada 6. jūnijā stājās spēkā vienošanās starp Latvijas Republiku un Krievijas Federāciju – Latvijas Republikas valdības un Krievijas Federācijas valdības vienošanās par Latvijas Republikas un Krievijas Federācijas pierobežas teritoriju iedzīvotāju savstarpējo braucienu vienkāršošanu.  Projekts neietekmēs ar minētajām vienošanām uzņemto saistību izpildi. |

|  |
| --- |
| **1.tabula**  **Tiesību akta projekta atbilstība ES tiesību aktiem** |
| Projekts šo jomu neskar. |

|  |
| --- |
| **2.tabula**  **Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.**  **Pasākumi šo saistību izpildei** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Valsts robežsardze. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts neietekmēs pārvaldes funkcijas un institucionālo struktūru. Jaunas institūcijas nebūs jāveido, esošās institūcijas nebūs jālikvidē vai jāreorganizē. |
| 3. | Cita informācija | Nav. |

Iesniedzējs: Iekšlietu ministre M.Golubeva

Vīza: valsts sekretārs D.Trofimovs

Makarevičs, 67913521

stanislavs.makarevics@rs.gov.lv